ทีมโฆษกรัฐบาล ยืนยันแม้มาต่างพรรค แต่ทำงานไม่แตกแยก มุ่งเน้นเป็นตัวกลางสร้างการเมืองรูปแบบใหม่เชิงรุก
ทีมโฆษกรัฐบาล ยืนยันแม้มาต่างพรรค แต่ทำงานไม่แตกแยก มุ่งเน้นเป็นตัวกลางสร้างการเมืองรูปแบบใหม่เชิงรุก เดินหน้าประชาสัมพันธ์นโยบายรัฐบาลนางนฤมล ภิญโญสินวัฒน์ โฆษกประจำสำนักนายกรัฐมนตรี พร้อมด้วย นางสาวรัชดา ธนาดิเรก จากพรรคประชาธิปัตย์? และนางสาวไตรศุลี ไตรสรณกุล จากพรรคภูมิใจไทย รองโฆษกประจำสำนักนายกรัฐมนตรี คนใหม่ แถลงข่าวถึงทิศทางการทำงานภายหลังที่คณะรัฐมนตรี มีมติอนุมัติแต่งตั้งในตำแหน่งรองโฆษก เมื่อวานนี้ เพื่อขับเคลื่อนเป็นกระบอกเสียงของรัฐบาลให้เกิดการเมืองรูปแบบใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับในที่ประชุม ครม. ให้ทั้ง 3 คน ทำหน้าที่สื่อสารและทำงานไปในทิศทางเดียวกัน เสนอนโยบายภาพรวมของรัฐบาลเชิงรุก เน้นการเข้าถึงของประชาชนในทุกช่องทาง ให้ความสำคัญทั้งสื่อออนไลน์และออฟไลน์ รวมทั้งการตอบคำถามของสื่อมวลชนอย่าให้มีความขัดแย้งที่เกิดขึ้นในสังคมรองโฆษกประจำสำนักนายกรัฐมนตรี ทั้ง 2 คน ต่างมีความเห็นไปในทิศทางเดียวกัน แม้มาจากคนละพรรคแต่จะไม่ขัดแย้ง ที่จะขับเคลื่อนการทำงานของคนรุ่นใหม่ ในนามของรัฐบาล เน้นทำความเข้าใจกับประชาชน เพื่อให้เข้าถึงรัฐบาลผ่านการลงพื้นที่ ก่อนมีประชุมคณะรัฐมนตรี สัญจร หรือพบปะเครือข่ายต่างๆ รวมทั้งทำงานร่วมกับโฆษกกระทรวง เพื่อให้ได้ข้อมูลเชิงลึกและบูรณาการซึ่งกันและกัน และพร้อมทำตามความตั้งใจของนายกรัฐมนตรี ที่จะทำงานเพื่อให้เป็นภาพเชิงบวก โฆษกประจำสำนักนายกรัฐมนตรี กล่าวด้วยว่า ในวันศุกร์นี้ 23 สิงหาคม 2562? จะมีการเปิดตัวรายการใหม่ของรัฐบาลในชื่อ ’government weekly’? ที่เป็นการพูดคุยในประเด็นต่างๆ ของทีมโฆษกประจำสำนักนายกรัฐมนตรี ออกอากาศผ่านทางช่องทาง Facebook ไทยคู่ฟ้าอีกด้วย